Piiritys (televisiosarja)

Piiritys on Ruutu+-suoratoistopalvelussa vuonna 2023 julkaistu, tositapahtumiin perustuva kuusiosainen suomalainen rikosdraamasarja. Sarjan on ohjannut Petri Kotwica ja sen pääkäsikirjoittajana toimi Hannu Kontturi.

Sarjan päähenkilönä on Elias Salosen esittämä taksikuski Ilpo Larha, joka teki 1990-luvulla Suomen ensimmäisen palkkamurhan ja karkasi vankilasta. Vankilapako johti yli 50 tuntia kestäneeseen panttivanki- ja piiritystilanteeseen. Piiritystilannetta neuvottelemalla päätökseen yrittää saada Jussi Vatasen esittämä rikoskomisario Esko Heinonen, joka esiintyy sarjassa oikealla nimellään. Heinoselle myönnettiin tilanteen hoitamisesta poliisin ansioristi.

Sarja on kuvattu kesällä 2022. Ensimmäinen jakso julkaistiin Ruutu-suoratoistopalvelussa 6. tammikuuta 2023.

Taustaa 
Sarjan pääkäsikirjoittaja Hannu Kontturia kiinnosti tapahtumaketju miten Larha oli päätynyt rikolliselle uralle. Larha oli tapahtumien aikaan parikymppinen ja hyvistä lähtökohdista tuleva.

Larhan roolin näyttelevä Elias Salonen aloitti tutusmisen Larhan tarinaan syksyllä 2021. Hän on kertonut tehneensä perusteellista pohjatyötä ja lukeneensa kaiken käsiinsä saaneen materiaalin Larhasta. Hän luki lisäksi lehtijuttuja ja kirjoja suomalaisista rikollisista, rikollisten kirjoittamia kirjoja sekä kirjoja, joita Ilpo Larhan tiedettiin lukeneen. Salonen opetteli myös ampumaan ja harjoitteli 1990-luvun manuaalivaihteisen auton ajamista. Salonen opetteli myös Larhan äänenpainoja ja puheen rytmiä Larhan lahtelaiseen paikallisradioon soittaman puhelun nauhoitteesta.

Rooleissa

Jaksot

Lähteet

Aiheesta muualla 
 Piiritys Ruutu-suoratoistopalvelussa
 

2020-luvun suomalaiset draamasarjat
2020-luvun suomalaiset rikossarjat
Nelosen televisio-ohjelmat
Ruutu-alkuperäissarjat